රුපියල් ලක්ෂ පහක කප්පම් මුදලක් ඉල්ලා මතුගමදී පැහැරගත් කාන්තාවක් සහ දස හැවිරිදි දරුවකු මහියංගනය පන්සල ඉදිරිපිටදී මහියංගන පොලිසිය විසින් ඊයේ (15) සවස සොයාගෙන ඇත.මොවුන් දෙදෙනා මහියංගණය පන්සල අසල දී බීමට ජලය ඉල්ලු අවස්ථාවේ දී සැකසිතී මෙලෙස පොලිසිය මගින් මෙම දෙදෙනා හමුවී ඇත.මතුගම නගරයේ පිහිටි උපකාරක පන්තියකට පුතු රැගෙන ගොස් ආපසු පැමිණෙමින් සිටියදී මොවුන් ඉකුත් 13 දා සවස පැහැරගෙන යාමට ලක්ව ඇති බව කාන්තාවගේ සැමියා මතුගම පොලිසියට පැමිණිලි කර තිබේ.රුපියල් ලක්ෂ පහක කප්පම් මුදලක් ඉල්ලා 13 සහ 14 වන දිනයන්හි දුරකථනයෙන් කථා කළ බවත් තම බිරිය අවස්ථා කිහිපයකදීම තමන් ඇමතූ බවත් කාන්තාවගේ සැමියා පොලිසියට පවසා තිබිණි.බදුල්ල සහකාර පොලිස් අධිකාරී ඩී. එන්. ආර්. සේනසිංහ මහතාගේ උපදෙස් පරිදි මහියංගණ පොලිසියේ ස්ථානාධිපති ඩී. සී. ඩී. ඉලංගකෝන් මහතා වැඩිදුර පරීක්ෂණ පවත්වයි..